Neerusäsi
Neerusäsiks (ladina keeles medulla renis; ka medulla renalis) nimetatakse paljudel selgroogsetel loomadel neeru parenhüümi osa, milles paikneb rohkelt neerutorukesi ja veresooni, aga mitte neerukehakesi. Neerusäsi koosneb üksikutest neerupüramiididest ja on jutja struktuuriga. Neerusäsi areng, anatoomia, füsioloogia, morfoloogia, histoloogia ja patoloogia võivad erineda nii liigiti kui ka indiviiditi. Neerusäsis sünteesitakse ja vabastatakse rohkelt prostaglandiini E2.